วันนี้ได้มีโอกาสไปลองชิมร้านบิงซู Snowfall House ที่สยามวัน เนื่องจากเดินผ่านหลายครั้งแต่ยังไม่เคยลองสักที ลองกินร้านบิงซูข้างเคียงแถวสยามแล้วปลื้มมาก เลยมาลองร้านนี้ดูบ้าง

บรรยากาศในร้าน
โต๊ะเยอะ มีหิมะตกปรอยๆหน้าร้านสมชื่อ SNOWFALL HOUSE จริงๆค่ะ ร้านสะอาดดี

เมนู
 มีหลากหลายรสชาติให้เลือกเลยค่ะ ไม่ว่าจะเป็น MILK BINGSOO, MANGO YOGURT BINGSOO, CHOCO BINGSOO ,GREEN TEA BINGSOO, MIX BERRY BINGSOO, CARAMEL BANANA BINGSOO สนนราคาที่ ไซส์ s 180 ไซส์ L 220 บาท แต่ถ้ามีออพชั่นเพิ่มเติมเป็นบิงซูตามฤดูกาล SEASON BINGSOO ก็ราคาจะแพงขึ้นเล็กน้อย

รสชาติ
วันนี้ลองสั่ง CHOCO BINGSOO SIZE L ราคา 220 บาทเนื่องจากดูรูปภาพแล้วน่าจะต้องได้ดื่มด่ำรสช็อกโกแลตจนฉ่ำปอดจากไอศกรีมนุ่มลิ้น บราวนี่หนึบๆ และเกล็ดหิมะราดไซรัปช็อกโกแลต ว้าววว ! 
พอได้รับบิงซู หน้าตาก็ไม่ผิดหวังเลยค่ะ ออกมาเหมือนในรูปเป๊ะเลย

.......

แต่พอลองชิมเท่านั้นล่ะ ........
อาจจะหวังสูงไปหน่อย


ไอศกรีมรสช็อกโกแลตรสชาติธธรรมดา บราวนี่แข็งๆและที่สำคัญคือน้อยมาก
น้ำแข็งจืดมาก และที่ไม่ประทับใจที่สุดคือเราเจอน้ำแข็งก้อนใหญ่มากค่ะ T^T เป็นก้อน ย้ำว่าเป็นก้อนจริงๆ
นี่ไม่ใช่เกล็ดหิมะแล้ว


สรุป
ไม่ประทับใจค่ะ คุณภาพไม่เทียบเท่ากับราคา
จากที่ชิม CHOCO BINGSOO แล้วยังไม่ผ่าน
แต่บิงซูรสชาติอื่นอาจจะโอเคก็ได้นะคะ 
